section_heading: Životopis
paragraph_text: U brojnim prisjećanjima na 1995. prikazuje se kako je Bonpensiero odigrao ključnu ulogu u organiziranju sastanka Juniora Soprana i izvršnog šefa Jackieja Aprilea. Otputovao je u Boca Raton kako bi nagovorio Juniora da se vrati u New Jersey i razriješi svađu u vezi kamiona u koju se upetljao s Aprileom. Na sastanak je zakasnio i za to okrivio zdravstvene probleme majke svoje ljubavnice. Te se godine pojavio na božićnoj zabavi odjeven kao Djed Mraz i pripit. Naljutio se kad ga je Gualtieri zagrlio, raspitivao se o nekim poslovima Sopranovih i umalo se potukao s Christopherom Moltisantijem. Tony se kasnije sjetio ovih događaja i zaključio kako je Bonpensiero morao postati doušnik prije toga. To se pokazuje pogrešnim u epizodi "Do Not Resuscitate" kad agent Skip Lapari kaže Pussyju "s nama si od '98."